Starfandi fjölmiðlafólki hefur fækkað um helming á síðustu fimm árum og rekstrartekjur í greininni dregist saman um sjö milljarða.
Hagstofan birti í morgun svokallaða menningarvísa sem ætlað er að gefa mynd af stöðu og þróun í völdum menningargreinum. Vísarnir sýna miklar breytingar í fjölmiðlaheiminum. Frá árinu 2010 hefur þeim sem starfa við fjölmiðla fækkað úr tæplega 1.900 niður í 870, eða um 52 prósent. Nær öll fækkunin hefur orðið á síðustu fimm árum. Fjöldi rekstraraðila hefur þó staðið nokkurn veginn í stað á sama tíma en rekstrartekjur fjölmiðla hafa farið hratt minnkandi, úr 26 milljörðum árið 2014 niður í 19 milljarða í fyrra.
Sviðslistafólki fækkaði milli 2019 og 2020 og kann covid-faraldurinn að skýra þá fækkun enda sviðslistir að miklu leyti legið niðri. Faraldurinn er hins vegar ólíklegur til að skýra fækkun starfandi fólks við kvikmyndir og sjónvarp því þar hefur fækkað jafnt og þétt frá árinu 2017.
Ólíkt flestum öðrum menningargeirum hefur fjölgað í hönnun og arkítektúr, hvort heldur er litið er til fjölda starfandi fólks og aukningar rekstrartekna.